stanford-oval/wikipedia huggingface dataset:
Xining
Liikenne

Vuodesta 1959 Xining on ollut yhteydessä Kiinan rautatieverkostoon. Xining Caojiabun lentoasemalta lentokoneet liikennöivät suuriin kiinalaisiin kaupunkeihin, kuten Pekingiin, Shanghaihin, Hongkongiin, Chengduun, Kunmingiin, Xi’aniin ja Wuhaniin. Kiinan kansallinen valtatie numero 214:n alkupää sijaitsee Xiningissä.
Aiheesta muualla

Wikimedia Commonsissa on kuvia tai muita tiedostoja aiheesta .
Xiningin hallituksen verkkosivut (Arkistoitu – Internet Archive)
Xining Facts (Arkistoitu – Internet Archive) (englanniksi) (chinahighlights.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Album

| Album Cause For Effect |
| --- | --- | --- |

Studioalbumin tiedot
 Julkaistu: 2002
 Tuottaja(t): Cause For Effect
 Tyylilaji: fuusiojazz
 Kesto: 31.13
 Levy-yhtiö: Dies Irae Records
Cause For Effectin muut julkaisut
| PQ-2 2001 | Album 2002 | Professional 300 2004 |
Album on suomalaisen Cause For Effect -yhtyeen toinen albumi, sekä ensimmäinen basso/rummut kokoonpanolla tehty täyspitkä levy.
Levy on äänitetty joulukuussa 2001. Äänittäminen, miksaaminen ja masterointi kestivät yhteensä viisi päivää. Levyn kappaleet on soitettu "livenä" sisään ja jälkikäteen on äänitetty sekä toinen basso että laulu.
Levyn julkaisi brasilialainen pienlevy-yhtiö nimeltä Bucho Discos elokuussa 2002. Levyn kesto on 31:13 ja siinä on yhteensä 42 kappaletta. Levyn painos oli 1000 kappaletta.
Levy on re-masteroitu 2001-2004 diskografia CD:lle jonka suomalainen Dies Irae Records (myöhemmin Stay Heavy Records) julkaisi 06.06.2006.
Kappalelista

Skulled – 0.23
Proto Motor – 0.40
Absolute Mute – 0.39
Nature Future – 0.27
The Spirit of New Industrialism – 0.37
Speculation of Mutilation – 0.41
Slow Mind – 0.46
Sausage Background – 0.31
Not Local – 0.49
Mordorous Flavour – 0.47
Global – 0.49
Robot – 0.49
Sabotor – 0.38
Pro-Logic – 0.34
Custom Gauge – 0.51
Edgar Turbo – 1.01
Eco Contact – 0.33
Pulver – 0.57
A-Ang – 0.41
Nullsoft Disk Writer Plug-In – 0.32
Audio/2000 – 1.29
First Sunbeams of the New Dawn – 1.41
Torsolike – 0.39
Max Acceleration – 0.46
Stiff Suspension – 0.39
Troubleshooting – 0.45
Pa-Tu – 0.46
Every Day Is More Pathological – 0.38
Of Corpse – 0.34
Rallist – 0.41
Jaa-A – 0.36
05:30 – 0.27
Usa – 0.06
Autobulb – 0.57
C. Noctus – 0.51
Timeless Wisdom – 0.33
Promosing Material – 0.47
Control Doctor – 0.28
Aktivator – 0.49
Fast Fusion – 0.49
Acoustic Rubicon – 0.54
Hermetic Vision – 1.11
Kokoonpano

Tuomo - basso, laulu
Ari - rummut
Alexander Cunningham

| Alexander Cunningham |
| --- | --- |

Henkilötiedot
Syntynyt: 23. tammikuuta 1814 Lontoo
Kuollut: 28. marraskuuta 1893 (79 vuotta) Lontoo
Koulutus ja ura
Tutkimusalue:  Arkeologia ja orientalistiikka
   
Alexander Cunningham (23. tammikuuta 1814 Lontoo – 28. marraskuuta 1893 Lontoo) oli brittiläinen upseeri ja arkeologi, joka teki uraauurtavia arkeologisia tutkimuksia Intiassa.
Elämä ja ura

Cunninghamin isä oli skotlantilainen runoilija Allan Cunningham. Hän liittyi 19-vuotiaana Bengalin insinöörijoukkoihin, ja Lordi Aucklandin tultua Intian kenraalikuvernööriksi vuonna 1836, tämä nimitti Cunninghamin adjutantikseen. Hän osallistui ensimmäiseen ja toiseen sikhisotaan, ja toimi sitten edustustehtävissä Kashmirissa ja Tiibetissä. Vuonna 1856 hänestä tuli Burman yli-insinööri, ja vuonna 1858 hänet nimitettiin Luoteisprovinssien yli-insinööriksi. Hän jäi eläkkeelle kenraalimajurin arvossa 1861 palveltuaan Intiassa yhtäjaksoisesti 28 vuotta, ja siirtyi samana vuonna Lordi Canningin kutsusta Intian arkeologisen viraston ensimmäiseksi johtajaksi. Vuonna 1865 virasto lakkautettiin, mutta Cunningham kutsuttiin takaisin Englannista johtamaan sitä uudestaan vuonna 1870.
Uransa alkuvaiheessa hän tapasi brittiläisen tutkijan James Prinsepin, joka herätti hänen kiinnostuksensa Intian historiaan ja kolikoihin. Vuonna 1837 Cunningham teki kaivauksia Varanasin lähellä sijaitsevassa Sarnathissa, ja laati piirustuksia sen patsaista. Vuonna 1850 hän johti kaivauksia Sanchissa. Hän teki myös monia muita arkeologisia tutkimuksia Pohjois-Intian raunioilla. Hän oli kiinnostunut erityisesti numismatiikasta ja keräsi suuren kokoelman intialaisia kolikoita, mutta paluumatkallaan Englantiin hän menetti suurimman osan arvokkaista kokoelmistaan ja paperinsa haaksirikossa Ceylonilla. Cunninghamin teoksiin kuuluvat An essay on the Arian Order of Architecture (1846), The Bhilsa Topes, or Buddhist monuments of Central India (1854), joka oli ensimmäinen todellinen yritys tutkia buddhalaisuuden historiaa arkkitehtonisten raunioiden perusteella, Ladak, physical, statistical, and historical (1854), Archaeological Survey of India (1871), Book of Indian Eras (1883) ja Corpus Inscriptionum Indicarumin ensimmäinen julkaisu (1878). Hänet lyötiin ritariksi vuonna 1887.
Aiheesta muualla

Kuvia tai muita tiedostoja aiheesta Alexander Cunningham Wikimedia Commonsissa
World in My Eyes

| ”World in My Eyes” Depeche Mode |
| --- | --- | --- |

Singlen tiedot
 Albumilta: Violator
 Äänitetty : Logic Studios, Italia; The Church, Lontoo
 Julkaistu: 2. syyskuuta 1990
 Tekijä(t): Martin Gore
 Tuottaja(t): Depeche Mode ja Flood
 Tyylilaji: synthpop, alternative dance
 Kesto: 04.26
 Levy-yhtiö: Mute
Listasijoitukset
  Suomen virallinen singlelista: 4.
Depeche Moden muut singlet
| ”Policy of Truth” 1990 | ”World in My Eyes” 1991 | ”I Feel You” 1993 |
World in My Eyes on Depeche Moden neljäs single vuoden 1991 studioalbumilta Violator. Se julkaistiin 2. syyskuuta 1990 levymerkillä Mute Records. Kappaleen on säveltänyt ja sanoittanut Martin Gore.
Kappale nousi Suomen virallisen singlelista sijalle 4.
Kappaleet > Britannia 7" vinyyli > A-puoli

World In My Eyes (7" Version) – 3.57
Kappaleet > Britannia 7" vinyyli > B-puoli

Happiest Girl (Jack Mix) – 4.57
Sea of Sin (Tonal Mix) – 4.44
Aiheesta muualla

Discogs
Yhdysvaltain maavoimaministeri

| Yhdysvaltain maavoimaministeri |
| --- | --- |
 Secretary of the Army
 Lippu
 Nykyinen Christine Wormuth 28. toukokuuta 2021 lähtien
Puhuttelu:  The Honorable
Nimittäjä:  Presidentti
Perustettu:  18. syyskuuta 1947
Ensimmäinen:  Kenneth Claiborne Royall
Kotisivut:  https://www.army.mil/leaders/sa
Yhdysvaltain maavoimaministeri (engl. Secretary of the Army) on Yhdysvaltain puolustusministeriön siviiliviranomainen, jonka vastuulla on maavoimaministeriön johtaminen ja Yhdysvaltain maavoimien rekrytointi, koulutus, varustaminen, huolto, liikekannallepano ja varusteiden ja tukikohtien valmistaminen ja rakennuttaminen. Maavoimaministeri on vastuussa puolustusministerille, ja hänet nimittää toimeensa Yhdysvaltain presidentti senaatin hyväksynnällä.
Aiheesta muualla

Kuvia tai muita tiedostoja aiheesta Yhdysvaltain maavoimaministeri Wikimedia Commonsissa
Yön laulajatar – Kaikki levytykset 1974–1979

| Yön laulajatar - Kaikki levytykset 1974-1979 Vera Telenius |
| --- | --- | --- |

Kokoelmalevyn tiedot
 Julkaistu: 2011
 Formaatti: CD
 Tyylilaji: iskelmä
 Levy-yhtiö: Rocket Records
Vera Teleniuksen muut julkaisut
| ...niin muistan 1990 | Yön laulajatar – Kaikki levytykset 1974–1979 2011 |   |
Yön laulajatar – Kaikki levytykset 1974–1979 on laulaja Vera Teleniuksen vuosina 1974–1979 levyttämä kokoelma-albumi. Albumille on koottu näiden vuosien nauhoitukset laulajalta. Levyn julkaisi CD-versiona Rocket-Records vuonna 2011. Levylle on koottu kaikki kappaleet levyiltä Yön laulajatar ja Kiitos paljon kiitos vaan.
Kappaleet

Yön laulajatar
Kultakäädyt / On ero pojalla ja pojalla
Meripojan laulu
Domino
En kadu mitään
Sä muistat vielä varmaan
Itke en lemmen tähden
Mä olen nainen
Voin rakkauden antaa
Muisto
Ruusuinen hetki
Hymni rakkaudelle
Kurjet
Seison rannalla
Pilvilinnat
Kyyneleet
Oi nainen
Nuoruuteni on ohi
Missä armaani vieläkin viipyy
Harlekiino
Suru
Kielletyt leikit
Älä sano nyt mitään
Odota
Milord
Meri kuutamolla
Yhdysvaltain maavoimien esikuntapäällikkö

Esikuntapäällikön lippu
Yhdysvaltain maavoimien esikuntapäällikkö (engl. Chief of Staff of the United States Army) on Yhdysvaltain maavoimien korkea-arvoisin upseeri, neljän tähden kenraali ja Puolustushaarakomentajien neuvoston jäsen. Esikuntapäällikön tehtävät ovat hallinnollisia eikä hänellä ole omia joukkoja johdettavana. Hän vastaa maavoimien rekrytoinnista, suunnittelusta, voimavaroista, johtamisesta ja määrää joukkoja sotatoimialueiden komentajien käyttöön sekä hoitaa muita maavoimaministerin määräämiä tehtäviä.
Esikuntapäällikön nimittää presidentti nelivuotiskaudeksi ja senaatin enemmistön tulee hyväksyä nimitys. Komentajaksi nimitettävällä tulee olla kokemusta puolustushaarojen yhteistoiminnasta.
Aiheesta muualla

Kuvia tai muita tiedostoja aiheesta Yhdysvaltain maavoimien esikuntapäällikkö Wikimedia Commonsissa
Yrjö Airila

| Yrjö Airila> Yrjö Nyholm |
| --- | --- |
 Yrjö Airila 1930-luvun alussa.
Henkilötiedot
Syntynyt: 25. kesäkuuta 1887 Vaasa
Kuollut: 25. kesäkuuta 1949 (62 vuotta) Helsinki
Kansalaisuus:  suomalainen
Ammatti:  Lääkäri, tutkija
Arvonimi: Professori
Vanhemmat:  Abel Nyholm Elisabeth Forsman
Puoliso:  Hellin Olivia Lundán (1913-) Stella Alile Spoof (1934–)
Sukulaiset:  Martti Airila (veli)
Yrjö Elias Airila (vuoteen 1906 Nyholm; 25. kesäkuuta 1887 Vaasa – 25. kesäkuuta 1949 Helsinki) oli suomalainen lääkäri, professori ja farmakologian tutkija.
Airilan vanhemmat olivat kirkkoherra Abel Nyholm ja Elisabeth Forsman. Hänen veljensä oli kielentutkija Martti Airila. Airila valmistui lääketieteen lisensiaatiksi 1914 ja väitteli samana vuonna tohtoriksi adanaliinin ja bromuraalin farmakologiasta. Airila toimi ensin Helsingin yliopiston kokeellisen farmakologian dosenttina vuodesta 1916 ja sitten lääketieteellisen kemian assistenttina sekä vuodesta 1917 lääketieteellisen kemian ja farmakologian vt. professorina. Farmakologian professoriksi hänet nimitettiin 1924. Lääkintöhallituksen oikeuskemistinä Airila toimi 1920–1924, samoin ajoittain lääkärinä maaseudulla ja Helsingissä vuodesta 1922 sekä Savonlinnan kylpylän ylilääkärinä 1939–1942. Robert Tigerstedtin johdolla opiskellut Airila täydensi tietojaan Wienissä ja Berliinissä. Tutkijana hän perehtyi muun muassa anafylaksiaan sekä tiettyjen aineiden vaikutuksiin verenkiertoon. Airila oli kansainvälisesti tunnettu tiedemies, jota pidetään nykyaikaisen farmakologian uranuurtajana Suomessa.
Airilan ensimmäinen puoliso vuodesta 1913 oli Hellin Olivia Lundán (er.) ja toinen vuodesta 1934 Stella Alile Spoof.
Aiheesta muualla

Autio, Veli-Matti: / Airila, Yrjö (1887–1949). Kansallisbiografia-verkkojulkaisu (maksullinen).  17.2.2003. Helsinki:  Suomalaisen Kirjallisuuden Seura.
Álex Quiñónez

| Mitalit | Mitalit | Mitalit |  |
| --- | --- | --- | --- |
|  Álex Quiñónez Lontoon olympialaisissa 2012. |  Álex Quiñónez Lontoon olympialaisissa 2012. |  Álex Quiñónez Lontoon olympialaisissa 2012. |  |
Maa:   Ecuador
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Doha 2019 | 200 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | 200 m |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Cartagena 2013 | 100 m |  |
|  Kultaa | Cartagena 2013 | 200 m |  |
Álex Leonardo Quiñónez Martínez (11. elokuuta 1989 Esmeraldas – 22. lokakuuta 2021 Guayaquil) oli ecuadorilainen pikajuoksija. Hän saavutti 200 metrin juoksussa pronssia Dohan MM-kilpailuissa 2019 ajalla 19,98. Aiemmin samana vuonna Pan-Amerikan kisoissa hän voitti kultaa 200 metrillä ajalla 20,27. Lontoon olympialaisissa 2012 hän sijoittui samalla matkalla seitsemänneksi. Etelä-Amerikan-mestaruuskilpailuissa hän voitti 2013 kultaa 100 metrillä ja 200 metrillä, 2015 puolestaan kultaa 200 metrillä ja pikaviestissä sekä hopeaa 100 metrillä.
Quiñónezin ennätysajat ovat 100 metrillä 10,09 toukokuulta 2013, 200 metrillä 19,87 heinäkuulta 2019 ja 400 metrillä 46,28 kesäkuulta 2019 ja ne kaikki ovat Ecuadorin-ennätyksiä.
Quiñónez sai vuonna 2021 vuoden kilpailukiellon kun häntä ei ollut kolmesti tavoitettu dopingtestiin kesäkuun 2020 ja toukokuun 2021 välisenä aikana.
Quiñónez kuoli ammuskelussa Guayaquilissa 22. lokakuuta 2021.
Ammanin julistus

Suurajatollah Seyyed Ali Khamenei on yksi Ammanin julistuksen allekirjoittajista
Ammanin julistus (arab. رسالة عمان‎, Risāla ʿAmmān) on viime aikojen näkyvin yritys määritellä islamin yhteistä sisältöä. Julistus hyväksyttiin 9.11.2004 Jordanian pääkaupungissa Ammanissa. Seuraavana vuonna sitä täydennettiin tarkentavalla asiakirjalla "Ammanin julistuksen kolme kohtaa". Asiakirjojen liikkeelle panevana voimana oli Jordanian kuningas Abdullah II bin Al-Hussein. Julistuksen liitteineen hyväksyi 200 uskonoppinutta yli 50 maasta. Asiakirja keskittyi määrittelemään sitä, ketkä ovat muslimeita, miten poissulkeminen islamista (takfir) tapahtuu sekä periaatteita, jotka liittyvät uskonnollisten mielipiteiden vahvistamiseen (fatwa).
Asiakirjan mukaan sellainen henkilö on muslimi, joka seuraa jotakin neljästä islamilaisen lain sunnikoulukunnasta (Hanafi, Maliki, Shafi`i tai Hanbali), kahdesta šiiakoulukunnasta (Ja`fari tai Zaydi) tai kuuluu Ibadi -koulukuntaan tai Thahiri -koulukuntaan. Lisäksi todetaan, että asharilaisuus, suufilaisuus tai salafismi eivät ole uskosta luopumista.
Yhteistoimintamenettely

Yhteistoimintamenettely määritellään Suomessa laissa yhteistoiminnasta yrityksissä (334/2007), jossa säädetään pakollisesta yhteistoimintamenettelystä, mutta yhteistoimintaa, työnantajan ja työntekijöiden välistä vapaamuotoista neuvottelua voidaan toteuttaa koska tahansa. Tavoitteena on yhteisymmärryksessä kehittää yrityksen toimintaa ja työntekijöiden mahdollisuuksia vaikuttaa yrityksessä tehtäviin päätöksiin, jotka koskevat heidän työtään, työolojaan ja asemaansa yrityksessä. Tarkoituksena on myös tiivistää työnantajan, henkilöstön ja työvoimaviranomaisten yhteistoimintaa työntekijöiden aseman parantamiseksi ja heidän työllistymisensä tukemiseksi yrityksen toimintamuutosten yhteydessä. Menettelyssä käsitellään  työsuhteen oikeuksiin ja velvollisuuksiin liittyviä kysymyksiä. Yhteistoimintalaki koskee yrityksiä, joissa on vähintään 20 työntekijää, mutta yhteistoimintaa voidaan suorittaa myös pienemmissä yrityksessä.
Tyypillisiä yhteistoiminnassa käsiteltäviä asioita ovat muun muassa
yrityksen tai sen osan toiminnan lopettaminen sekä yhtä tai useampaa henkilöä koskevat irtisanomiset tai lomautukset, liikkeen luovutus, tytäryhtiöittäminen
olennaiset töiden järjestelyyn ja työtehtäviin vaikuttavat päätökset, osa-aikaistamiset
työhönoton periaatteet ja ulkopuolisen työvoiman käyttö,
työntekijöiden yksityisyyden suojan kysymykset,
työntekijöiden koulutus ja yrityksen sosiaalitoiminta.
Ennen kuin työnantaja tekee päätöksen yhteistoimintaa edellyttävistä asioista, sen on neuvoteltava työntekijöiden kanssa. Lopullinen päätösvalta on työnantajalla, mutta lain tarkoitus on parantaa työntekijöiden mahdollisuutta vaikuttaa itseään koskeviin asioihin ja vähentää kitkaa työpaikalla. Neuvotteluissa käydään läpi työnantajan esittämien muutosten perusteet, vaikutukset ja vaihtoehdot.
On syytä huomioida, että tutkimuksessa on esitetty kriittisiä näkökohtia yhteistoimintamenettelyn tosiasiallisista funktioista ja seuraamuksista. Esimerkiksi Mannevuo on huomauttanut, että tosiasiassa yhteistoimintamenettely on käytännössä muodostunut tehostamis- ja irtisanomistoimenpiteeksi (esim. Mannevuo 2015, 209; Lintula 2010, 437).
Edustajat

Työntekijöitä yt-neuvotteluissa edustavat tyypillisesti työntekijöiden tai työntekijäryhmien valitsemat luottamusmiehet (luottamushenkilöt). Yhtä henkilöä koskevien muutosten osalta henkilö itse voi käydä yt-neuvotteluja (esimies-alaiskeskustelut). Työntekijä voi halutessaan pyytää neuvotteluihin luottamusmiehen, luottamusvaltuutetun tai muun avustajan. Työnantajapuolella yt-neuvotteluihin osallistuvat tyypillisesti yrityksen henkilöstöhallinnon edustajat, henkilöstöpäälliköt ja -johtajat sekä työnantajan lakiasioista vastaavat. Ammattiyhdistysliitot tai työvoimaviranomaiset eivät osallistu yt-neuvotteluihin (ei määräystä yt-laissa), mutta niitä voidaan kuulla tarvittaessa. Osallistujien määrä voi vaihdella suuresti: mitään rajaa osallistujamäärälle ei ole.
Menettelytavat yhteistoiminnassa

Työnantajan on annettava esitys yt-neuvotteluista kirjallisesti kuusi tai kahdeksan päivää ennen ensimmäistä neuvottelukertaa. Ilmoitusaika on kuusi päivää, jos muutos aiheuttaa yhden tai useamman työntekijän irtisanomisen, lomauttamisen tai osa-aikaistamisen. Neuvotteluesitys pitää tehdä määrämuotoon: neuvottelujen aika, paikka, tiedot neuvotteluista on mainittava. Työntekijöiden pyytäessä yt-neuvotteluja, työnantajan on annettava neuvotteluesitys tai kirjallinen ilmoitus, miksi yt-neuvottelut eivät ole tarpeen.
Yhteistoimintalaki määrittelee erilaisia menettelytapoja tilanteissa, joissa yt-järjestelmää on käytettävä. Niitä ovat:
Jatkuva tiedotusmenettely (11 §)
Tiedotus ennen yt-neuvotteluja (7 b §)
Tehostettu neuvottelumenettely (7 § mom 1)
Erityistehostettu neuvottelumenettely (~irtisanomisneuvottelut) (7a § ja 8 § mom 2)
Toimintasuunnitelma ja toimintatarpeet (7 d §)
Sopimusmenettely - työsäännöt ja yhteistyökoulutus (7 § mom 4, 1. ja 2. kohta, mom 5)
Ehdollinen sopimusmenettely (7 § mom 4, 3. kohta, mom 5)
Henkilöstön vähentämistä, lomauttamista tai osa-aikaistamista koskevat yt-neuvottelut katsotaan toteutuneiksi, kun asiasta päästy sopuun. Mikäli neuvoteltavasta asiasta ei ole syntynyt sovintoa, yt-neuvottelut tulkitaan pidetyiksi kun muutoksista on neuvoteltu vähintään kaksi kertaa; ensimmäisellä kerralla neuvotellaan muutosten perusteista, toisella mahdollisuuksista rajoittaa vähennykset minimiin ja pehmentää vähennysten vaikutuksia esim. koulutuksella. Minimi neuvotteluaika on viikko. Ellei sopimusta synny, neuvotteluaika on vähintään kuusi viikkoa, mikäli muutos johtaa vähintään kymmenen palkansaajan osa-aikaistamiseen, irtisanomiseen tai lomauttamiseen yli 90 päiväksi. Tällöin osapuolille on annettava vähintään viikko toiseen neuvottelukertaan valmistautumiseen. Maksimiaikaa neuvotteluille ei ole: neuvotteluja voidaan käydä jopa vuosia. Yhteistoimintaneuvotteluita voidaan käydä useita samanaikaisesti.
Yt-lain rikkomisesta johtuvat seuraamukset

Mikäli työnantaja rikkoo yt-lain määräyksiä neuvotteluista, jotka koskevat henkilöstön vähentämistä, se voidaan tuomita maksamaan hyvitystä (sinänsä laillisinkin perustein) irtisanomalleen, osa-aikaistamalleen tai lomauttamalleen työntekijälle. Hyvityksen tuomitsemiseksi riittää, että työnantaja on rikkonut yt-lain menettelysäännöksiä. Tiettyjen yt-lain määräysten rikkomisesta työnantaja voidaan tuomita myös sakkoon.
Aiheesta muualla

vanha yhteistoimintalaki (kumottu), Finlex
Yhteistoimintalaki, Finlex
YT-neuvottelut, Toimihenkilöliitto ERTO, Työsuhdeopas. (Arkistoitu – Internet Archive)
World Without God

| World Without God Convulse |
| --- | --- | --- |

Studioalbumin tiedot
 Äänitetty : MSL-Studios, heinäkuu 1991
 Julkaistu: heinäkuu 1991
 Tyylilaji: death metal
 Kesto: 36.25
 Levy-yhtiö: Thrash Records
Convulsen muut julkaisut
|   | World Without God 1991 | Reflections 1993 |
World Without God on nokialaisen death metal -yhtye Convulsen ensimmäinen studioalbumi, joka on julkaistu vuonna 1991. Relapse Records julkaisi albumin uudelleen vuonna 2010, ja se sisälsi Resuscitation of Evilness -demon sekä kaksi livekappaletta.
Kappaleet

Intro – 0.49 (instrumentaali)
World Without God – 4.55
Putrid Intercourse – 3.22
Incantation of Restoration – 3.45
Blasphemous Verses – 4.28
False Religion – 4.46
Resuscitation of Evilness – 3.45
Infernal End – 3.34
Godless Truth – 3.00
Powerstruggle of Belief – 4.01
Kappaleet > Vuoden 2010 uudelleenjulkaisu

Putrid Intercourse – 4.02
Godless Truth – 4.25
Resuscitation of Evilness – 3.39
Powerstrugle of Belief – 3.06
Countess Bathory – 4.34 (Venom-cover)
Incantation of Restoration – 3.50
Kokoonpano

Rami Jämsä – laulu, soolokitara
Jani Kuhanen – kitara
Juha Telenius – basso
Janne Miikkulainen – rummut
Aiheesta muualla

World Without God Discogsissa. (englanniksi)
Albumi World Without God Encyclopaedia Metallum -sivustolla (englanniksi)
Álinda

| Álinda Άλινδα |
| --- | --- |
 Álindan satamaa, taustalla Léroksen linna ja Agía Marínan kaupunki.
 Álinda
 Koordinaatit: 37°9′56″N, 26°50′2″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kálymnos
Kunta:  Léros
Hallinto:  
 – Asutustyyppi:  kylä
 – Kallikrates-koodi:  6105000002
Väkiluku (2011):  748
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Álinda (kreik. Άλινδα) on Kreikan kylä, joka sijaitsee Léroksen saarella. Se kuuluu hallinnollisesti Léroksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 748 (vuonna 2011).
Belléniksen torni.
Álindan kylä sijaitsee Léroksen itärannikolla olevan Álindanlahden pohjukassa noin kolme kilometriä luoteeseen saaren keskuksesta Agía Marínasta. Kylä on saaren suosituimpia turistikeskittymiä ja tunnetaan rannastaan. Kylän nähtävyyksiin lukeutuu muun muassa Belléniksen torni (Pýrgos Belléni) -nimellä tunnettu rakennus, jossa toimii kansatieteellinen museo. Álindan lähellä sijaitsee Léroksen sotilashautausmaa, jossa on erityisesti vuoden 1943 Léroksen taistelussa kaatuneita.
Aiheesta muualla

Kuvia tai muita tiedostoja aiheesta Álinda Wikimedia Commonsissa
Alankomaiden vuoden jalkapalloilija

Alankomaiden vuoden jalkapalloilija (holl. Voetballer van het jaar) on Alankomaiden jalkapallon pääsarjan Eredivisien parhaalle pelaajalle vuosittain myönnettävä palkinto.
Vuosina 1984–2005 Alankomaiden jalkapallon pelaajayhdistys VVCS jakoi omaa palkintoaan. Vuosina 1982–2005 myös lehdet De Telegraaf ja Voetbal International jakoivat omaa palkintoaan. Vuonna 2006 palkinnot yhdistettiin.
Voittajat > Yhdistetty palkinto

| Vuosi | Pelaaja | Seura |
| --- | --- | --- |
| 2019 | Matthijs de Ligt | Ajax |
| 2018 | Hakim Ziyech  | Ajax |
| 2017 | Karim El Ahmadi  | Feyenoord |
| 2016 | Davy Klaassen | Ajax |
| 2015 | Georginio Wijnaldum | PSV |
| 2014 | Daley Blind | Ajax |
| 2013 | Wilfried Bony  | Vitesse |
| 2012 | Jan Vertonghen  | Ajax |
| 2011 | Theo Janssen | Twente |
| 2010 | Luis Suárez  | Ajax |
| 2009 | Mounir El Hamdaoui  | AZ |
| 2008 | John Heitinga | Ajax |
| 2007 | Afonso Alves  | Heerenveen |
| 2006 | Dirk Kuyt | Feyenoord |
Voittajat > Pelaajayhdistyksen palkinto

| Vuosi | Pelaaja | Seura |
| --- | --- | --- |
| 2005 | Mark van Bommel | PSV |
| 2004 | Maxwell  | Ajax |
| 2003 | Mateja Kežman  | PSV |
| 2002 | Pierre van Hooijdonk | Feyenoord |
| 2001 | Mark van Bommel | PSV |
| 2000 | Ruud van Nistelrooy | PSV |
| 1999 | Ruud van Nistelrooy | PSV |
| 1997 | Jaap Stam | PSV |
| 1996 | Ronald de Boer | Ajax |
| 1995 | Luc Nilis  | PSV |
| 1994 | Ronald de Boer | Ajax |
| 1993 | Jari Litmanen  | Ajax |
| 1992 | Dennis Bergkamp | Ajax |
| 1991 | Dennis Bergkamp | Ajax |
| 1990 | Jan Wouters | Ajax |
| 1989 | Romário  | PSV |
| 1988 | Ronald Koeman | PSV |
| 1987 | Ronald Koeman | PSV |
| 1986 | Ruud Gullit | PSV |
| 1985 | Marco van Basten | Ajax |
| 1984 | Ruud Gullit | PSV |